Landbou Vee - 2015-10-12 - Skale - NR. GER­DIE LAND­MAN,
M­melk­boer van Kook­huis, het ’n LMI­skaal (weeg­brug) ge­ïn­stal­leer wat ’n in­ter­link­vrag­mo­tor kan weeg. Al­le voer wat ge­koop word, word ge­weeg
wan­neer dit op die plaas aan­kom. Hy het ’n oor­een­koms met sy ver­skaf­fers dat hy hul­le vir voer be­taal vol­gens die ge­wig wat sý skaal aan­dui.
Ger­die sê dit is nog­al ver­ba­send hoe­veel voer, soos mielies, ty­dens ’n rit ver­lo­re kan gaan. Dit kan tot 700 kg op ’n vrag­mo­tor van 34 ton be­loop, maar is meest­al 150 kg tot 500 kg. “Ek het ’n tyd ge­le­de op ’n rit van Bloem­hof na Bloem­fon­tein ag­ter ’n in­ter­link-vrag­mo­tor wat graan op groot skaal ver­voer, ge­ry. Mielies het heel­tyd af­ge­val en van die pad af op­ge­skiet, so­seer dat ek sta­di­ger ge­ry het om te keer dat my voer­tuig se verf be­ska­dig word.”
Hy sê as ’n boer nie ’n skaal het nie, sal hy vir die pro­duk be­taal vol­gens die ge­wig by die ver­trek­punt. En as jou skaal nie ge­ka­li­breer is nie, tas jy in die duis­ter rond. Jy sal nooit oor die ge­wig kan stry nie, ten­sy daar ’n amp­te­li­ke druk­stuk van die vrag is met die tyd en da­tum van aan­koms.
As dit ’n bo­na fi­de-fout van die ver­skaf­fer was, kan dit reg­ge­stel word. Dit ge­beur eg­ter soms dat vrag­mo­tor­be­stuur­ders pro­duk­te op pad ver­koop, ver­al as dit in sak­ke ver­pak is.
“Ons kry die in­druk dat ver­skaf­fers vin­nig be­sef dat hul­le nie op hul vrag­te kan kroek nie, want hul­le weet by Mooi­melk sal hul­le na­ge­gaan word.”
Ger­die se skaal word jaar­liks deur die ver­skaf­fer, wat SABS-goed­ge­keur­de toe­rus­ting het, ge­ka­li­breer. Die ka­li­bre­ring­ser­ti­fi­kaat word in sy kan­toor ver­toon.
Al­le die­re wat die plaas ver­laat, word ook ge­weeg en vol­gens die skaal se ge­wig ver­koop. Die karkas­ge­wig kan uit­ge­werk word. As ’n vrag van by­voor­beeld vier bees­te met ’n bak­kie met ’n sleep­wa ver­voer word, word die bak­kie en die sleep­wa eers ge­weeg. Na­dat die die­re ge­laai is, word al­les weer ge­weeg om die ge­wig van die ge­laai­de die­re uit te werk.
Ger­die sê die skaal is ’n groot ba­te op die plaas, hoof­saak­lik om die pro­duk­sie van ge­was­se te be­paal, se­ke­re rant­soe­ne vir die koeie te ka­li­breer en om die ge­mid­del­de ge­wig van ’n groep die­re te be­paal.
Die weeg­brug het ’n weeg­ver­moë van 200 ton is 24 me­ter lank. Dit het so­wat R200 000 ge­kos toe Ger­die-hul­le dit so­wat se­we jaar ge­le­de ge­koop het.
Mnr. Ger­die Land­man